98/594/EY: Komission päätös, tehty 6 päivänä lokakuuta 1998, neuvoston päätösten 79/542/ETY, 92/260/ETY, 93/195/ETY ja 93/197/ETY muuttamisesta Thaimaasta tuotavien rekisteröityjen hevosten tuontiin, tilapäiseen tuontiin ja takaisin tuontiin liittyvien eläinten terveyttä koskevien vaatimusten osalta (tiedoksiannettu numerolla K(1998) 2962) (ETA:n kannalta merkityksellinen teksti)



Virallinen lehti nro L 286 , 23/10/1998 s. 0053 - 0054



KOMISSION PÄÄTÖS, tehty 6 päivänä lokakuuta 1998, neuvoston päätösten 79/542/ETY, 92/260/ETY, 93/195/ETY ja 93/197/ETY muuttamisesta Thaimaasta tuotavien rekisteröityjen hevosten tuontiin, tilapäiseen tuontiin ja takaisin tuontiin liittyvien eläinten terveyttä koskevien vaatimusten osalta (tiedoksiannettu numerolla K(1998) 2962) (ETA:n kannalta merkityksellinen teksti) (98/594/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 12, 13, 15 ja 16 artiklan ja 19 artiklan ii kohdan, sekä katsoo, että neuvoston päätöksessä 79/542/ETY (2), sellaisena kuin se on viimeksi muutettuna komission päätöksellä 98/146/EY (3), vahvistetaan luettelo kolmansista maista, joista jäsenvaltiot sallivat nautaeläinten, sikojen, hevoseläinten, lampaiden ja vuohien sekä tuoreen lihan ja lihavalmisteiden tuonnin, rekisteröityjen hevosten tuonnissa, tilapäisessä tuonnissa ja niiden takaisintuonnissa tilapäisen maastaviennin jälkeen sovelletaan eläinten terveyttä ja eläinlääkärintodistuksia koskevia vaatimuksia, jotka vahvistetaan komission päätöksissä 92/260/ETY (4), 93/195/ETY (5) ja 93/197/ETY (6), sellaisena kuin ne ovat viimeksi muutettuina päätöksellä 98/360/EY (7), yhteisön eläinlääkärien Thaimaahan tekemän tarkastuskäynnin perusteella näyttää siltä, että mainittujen maiden terveystilanne on hevoseläinten tautien osalta tyydyttävä ja viranomaisten järjestelmällisessä valvonnassa, Thaimaan vastuulliset eläinlääkintäviranomaiset ovat sitoutuneet ilmoittamaan komissiolle ja jäsenvaltioille telexillä, telefaksilla tai sähkeellä 24 tunnin kuluessa kunkin direktiivin 90/426/ETY liitteessä A mainitun taudin esiintymisen toteamisesta tai näitä tauteja vastaan suunnattujen rokotustoimenpiteiden hyväksymisestä tai muuttamisesta, ja aiheellisessa määräajassa kaikista hevoseläinten tuonnissa sovellettavien sääntöjen muutoksista, eläinten terveyttä ja eläinlääkärintodistuksia koskevat vaatimukset on mukautettava asianomaisten maiden terveystilanteen perusteella; tämä mukautus koskee ainoastaan rekisteröityjä hevosia, tämän vuoksi on muutettava päätökset 79/542/ETY, 92/260/ETY, 93/195/ETY ja 93/197/ETY, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 79/542/ETY liitteessä olevan 2 osan erityiseen hevosia koskevaan sarakkeeseen kansainvälisen ISO-koodin mukaisessa aakkosjärjestyksessä seuraava rivi: >TAULUKON PAIKKA> 2 artikla Muutetaan päätös 92/260/ETY seuraavasti: 1) Lisätään liitteessä I olevan C ryhmän kolmansien maiden luetteloon sana "Thaimaa". 2) Lisätään liitteessä II olevan C ryhmän terveystodistuksen otsakkeen kolmansien maiden luetteloon sana "Thaimaa". 3) Lisätään liitteessä II olevan C ryhmän III kohtaan alakohta seuraavasti: "l) jos hevoseläin tulee Thaimaasta, sille on tehty komplementin sitoutumistesti räkätaudin toteamiseksi. . . (5) ja astumataudin toteamiseksi. . . (5); testi on tehtävä 10 päivän kuluessa viennistä negatiivisin tuloksin 1/10 (4)." 4) Korvataan liitteessä II olevan C ryhmän alaviitteessä (6) sanat "Hongkong, Japani, Macao, Malesian niemimaa ja Singapore" sanoilla "Hongkong, Japani, Macao, Malesian niemimaa, Singapore ja Thaimaa". 5) Lisätään liitteessä II olevan A, B, C, D ja E ryhmän III kohdan d alakohdan kolmanteen luetelmakohtaan ilmaus "Thaimaa (TH)". 3 artikla Muutetaan päätös 93/195/ETY seuraavasti: 1) Lisätään liitteessä I olevan C ryhmän kolmansien maiden luetteloon ilmaus "Thaimaa (TH)"; 2) Lisätään liitteessä II olevan C ryhmän terveystodistuksen otsakkeen kolmansien maiden luetteloon sana "Thaimaa". 4 artikla Muutetaan päätös 93/197/ETY seuraavasti: 1) Lisätään liitteessä I olevan C ryhmän kolmansien maiden luetteloon ilmaus "Thaimaa (TH)". 2) Korvataan liitteessä II olevan C ryhmän terveystodistuksen otsakkeen sanat "Hongkong, Japani, Macao, Malesian niemimaa ja Singapore" sanoilla "Hongkong, Japani, Macao, Malesian niemimaa, Singapore ja Thaimaa". 3) Lisätään liitteessä II olevan C ryhmän III kohtaan alakohta seuraavasti: "m) Jos hevoseläin tulee Thaimaasta, sille on tehty komplementin sitoutumistesti räkätaudin toteamiseksi. . . (4) ja astumataudin toteamiseksi. . . (4); testi on tehtävä 21 päivän kuluessa viennistä negatiivisin tuloksin 1/10 (4)." 4) Korvataan liitteessä II olevan C ryhmän alaviitteessä (5) sanat "Hongkong, Japani, Macao, Malesian niemimaa ja Singapore" sanoilla "Hongkong, Japani, Macao, Malesian niemimaa, Singapore ja Thaimaa". 5 artikla Tämä päätös on osoitettu kaikille jäsenvaltioille. Tehty Brysselissä 6 päivänä lokakuuta 1998. Komission puolesta Franz FISCHLER Komission jäsen (1) EYVL L 224, 18.8.1990, s. 42 (2) EYVL L 146, 14.6.1979, s. 15 (3) EYVL L 46, 17.2.1998, s. 8 (4) EYVL L 130, 15.5.1992, s. 67 (5) EYVL L 86, 6.4.1993, s. 1 (6) EYVL L 86, 6.4.1993, s. 16 (7) EYVL L 163, 6.6.1998, s. 44